Protokoll fra sentralstyremøte 06/21

Norges Blindeforbunds Ungdom

Fredag 28 - søndag 31 mai

Hurdal Syns- og mestringssenter, og digitalt

**Tilstede:**

Magnus Kroken

Lena Gimse (tilstede på sak 60/21, 61/21, 62/21, 63/21, 64/21, 65/21, 66/21, 73/21, 74/21)

Silje Solvang

Isabel Engan

Christian Thon

Ida Sødahl Utne

Ingvild Bye

Daglig leder Irene Elise Hamborg deltok fra administrasjonen

Innholdsfortegnelse

[SAK 60/21 Godkjenning av innkalling og saksliste 2](#_Toc73198429)

[SAK 61/21 Orienteringer 3](#_Toc73198430)

[SAK 62/21 Regionene rundt 3](#_Toc73198431)

[SAK 63/21 Kontoret rundt 4](#_Toc73198432)

[SAK 64/21 Økonomi 4](#_Toc73198433)

[SAK 65/21 Forslag til budsjett 2022 4](#_Toc73198434)

[SAK 66/21 Årsmelding 2020 4](#_Toc73198435)

[SAK 67/21 NBfU i sosiale medier 5](#_Toc73198436)

[SAK 68/21 Innspill til rehabiliteringsavdelingen 5](#_Toc73198437)

[SAK 69/21 Digitale arrangementer 5](#_Toc73198438)

[SAK 70/21 Utvalgene 6](#_Toc73198439)

[SAK 71/21 Gjennomgang av målplan 6](#_Toc73198440)

[SAK 72/21 Gjennomgang av resolusjoner 6](#_Toc73198441)

[SAK 73/21 Sakspapirer til landsmøte 2021 6](#_Toc73198442)

[SAK 74/21 B-sak 7](#_Toc73198443)

[SAK 75/21 Workshop med LNU 7](#_Toc73198444)

[SAK 76/20 Datoplan 2021 7](#_Toc73198445)

#

# SAK 60/21 Godkjenning av innkalling og saksliste

Magnus Kroken åpnet møte

**Vedtak:** Innkalling og saksliste godkjennes

# SAK 61/21 Orienteringer

1. Isabel Engan orienterte fra tillitsvalgtskonferansen 23-25 april
2. Silje Solvang orienterte fra samarbeidet med DNT og planen for workshoppen i september
3. Silje Solvang orienterte fra idrettskurset
4. Ingvild Bye orienterte fra seminaret «universell utforming og digitalt læringsmiljø» i regi av Universitets og høyskolerådet, der NBfU holdt to innlegg 28 mai for 100 deltakere
5. Silje Solvang orienterte fra høring i Utdannings og forskningskomiteen 20.04.21vedrørende stortingsmeldingen
6. Irene Elise Hamborg orienterte fra innspillene NBfU har kommet med til Bufdir og koordineringsgruppe for tjenester til sårbare barn og unge under pandemien
7. Maren Gjærde Tryggestad, medlem av interessepolitisk utvalg, ble valgt inn i Barneombudets ekspertgruppe om korona og barns rettigheter. Gruppen skal gi råd til Barneombudet
8. Lena Gimse orienterte fra dialogmøte om rehabiliteringstjenester til personer med alvorlige øyesykdommer med Helsedirektoratet
9. Magnus Kroken orienterte fra NBFs sentralstyremøte 26. april
10. Isabel Engan orienterte fra NBFs opplæringsprogram for tillitsvalgte
11. Christian Thon orienterte fra prosjektet «lek og lær» der han representerer NBfU. Her skal man fremover teste en god del ulike tilgjengelige spill. Blant annet kommer nye Playstation og Xbox med skjermleser

**Vedtak:** Idrettskurset settes opp med dato til høsten. Resten av sakene tas til orientering

# SAK 62/21 Regionene rundt

Regionskontakt Lena Gimse åpnet saken

1. Region nord
2. Region midt
3. Region vest
4. Region sør
5. Region øst
6. Region HedOpp

**Vedtak:** Etter søknad bevilger sentralstyret oppstartsmidler til region sør for å kunne starte opp aktivitet. I denne sammenheng legges det en sats på 1500 kroner per medlem til regionen. Bevilgningen sees i sammenheng med både regionens og sentralleddets økonomi. Sentralstyret ønsker å bidra økonomisk til oppstarten av nye regioner, og vil vurdere tilsvarende søknader fra andre inaktive regioner etter den sammen praksisen. Resten av sakene tas til orientering.

# SAK 63/21 Kontoret rundt

Daglig leder Irene Elise Hamborg orienterte fra daglig drift og ansettelsesprosessen av ny organisasjonsrådgiver

**Vedtak**: tas til orientering

# SAK 64/21 Økonomi

Økonomiansvarlig Silje Solvang la frem økonomisk status per 30. april 2021 og opp mot revidert budsjett

**Vedtak:** tas til orientering

# SAK 65/21 Forslag til budsjett 2022

Økonomiansvarlig Silje Solvang la frem forslag til budsjett for 2022

**Vedtak:** Forslag til budsjett vedtas og legges frem for landsmøte

# SAK 66/21 Årsmelding 2020

Sentralstyret gjennomgikk forslag til årsmeldingen fra 2020

**Vedtak**: Årsmeldingen for 2020 vedtas

# SAK 67/21 NBfU i sosiale medier

Silje Solvang orienterte fra sosiale medier.

**Vedtak**: Tas til orientering. Sentralstyret er fornøyd med vekst på Facebook og Instagram og vil satse mer på kommunikasjonsarbeid fremover

# SAK 68/21 Innspill til rehabiliteringsavdelingen

Magnus Kroken åpnet saken. Magnus Kroken og Irene Elise Hamborg har deltatt på et møte med leder for seksjon service, Hilde Tuhus Sørli, og rehabiliteringsleder, Ingeborg Lønneberg i Norges Blindeforbund. Rehabilitering ønsker et tettere samarbeid med NBfU og i første omgang bes det om tilbakemeldinger på eksisterende rehabiliteringstilbud, forslag til nye kurs for ungdom og hvordan man kan nå bredere ut til de i NBfU alder. I mai / juni vil NBF starte arbeidet for kurs og aktiviteter i 2022 og i den sammenheng ønsker de innspill fra NBfU

**Vedtak:** Sentralstyret takker for invitasjonen til et tettere samarbeid med rehabiliteringsavdelingen og vil komme med tilbakemeldinger nå i juni, samt holde kontakten og fortsette samarbeidet fremover

# SAK 69/21 Digitale arrangementer

Sentralstyret gjennomgikk tilbakemeldinger på de digitale arrangementene som har vært holdt siden møtet i mars og ser på veien videre. Det er gode tilbakemeldinger fra medlemmene på de ulike digitale arrangementene. Man ser også at flere nye medlemmer som aldri har deltatt på fysiske arrangementer, deltar på digitale arrangementer, spesielt på kvelder med tema.

**Vedtak:** Det avholdes flere digitale arrangementer frem mot landsmøte. Foreløpig plan er:

Tirsdag 02. juni: Lesesirkel

Torsdag 03. juni: Økonomi for tillitsvalgte

Tirsdag 08. juni: Ernæring, trening og livsstil

Tirsdag 15. juni: Friluftsliv med DNT

Tirsdag 22. juni: GPDR, spesielt rettet mot tillitsvalgte, men åpen for alle

Torsdag 26. august: Alt du trenger å vite før valget

Tirsdag 31. august: Formøte før NBfUs landsmøte

# SAK 70/21 Utvalgene

Sentralstyret får en kvartalsrapport fra utvalgene

1. Silje Solvang orienterer fra interessepolitisk utvalg
2. Irene Elise Hamborg orienterer fra internasjonalt utvalg

**Vedtak:** tas til orientering. Sentralstyret applauderer arbeidet som gjøres

# SAK 71/21 Gjennomgang av målplan

Sentralstyret gjennomgikk punktene for målplanen 2020-2022.

**Vedtak:** Det forberedes en skriftlig orienteringssak til landsmøte der man gjennomgår arbeidet som er gjort på de enkelte punktene

# SAK 72/21 Gjennomgang av resolusjoner

Sentralstyret gjennomgikk vedtatte resolusjoner fra landsmøte 2020 og tok en status på disse. Resolusjonene lyder som følger:

# Oppfølging av resolusjoner

Vedtatte resolusjoner fra landsmøtet 2020 med status og forslag til fremdriftsplan

**1# Medlemsmøte 2.0.**

**Forslagsstiller:**Henning Knudsen + resolusjonskomitee

**Mottaker:**NBfUs landsmøte 2020

**Resolusjonskomiteens innstilling:**Utsettes til landsmøtet 2021 grunnet koronapandemien.

**Status**: Pga vedvarende pandemi gjennomføres landsmøte i 2021 som delegatmøte der man jobber for å holde det under 50 deltakere. Man forsøker en hybridløsning der øvrige medlemmer kan delta digitalt med tale- og forslagsrett. Videre sendes resolusjonen til landsmøte 2022, med mulig prøveordning det året

**2# NBfU – podden**

Synlighet i samfunnet er et svært viktig virkemiddel for å oppnå NBfUs formål om sosial inkludering og samfunnsmessig likestilling for unge synshemmede. I en slik prosess er det viktig å være tilstede på arenaer hvor vi når ut til et bredt publikum. Podcast er et populært medium som når ut til stadig flere.

Mange av oss får ofte spørsmål fra mennesker vi møter i hverdagen vår. Disse handler om alle mulige aspekter ved livet; fra hvordan vi kan bruke en datamaskin og hvordan dating foregår for oss, til om det er mulig for en synshemmet å ta en utdanning.

I en podcast vil man få anledning til å snakke om alle disse temaene, og virkelig gå i dybden og synliggjøre hvordan hverdagen som svaksynt eller blind kan være. I tillegg til å være en «øyeåpner» for mennesker som har liten erfaring med å omgås synshemmede, kan en slik podcast også være en viktig kilde til informasjon for medlemmer eller potensielle medlemmer.

Vi anser at denne plattformen er godt egnet for å snakke om «dype» temaer som omhandler livet som synshemmet og som de utfordringene vi møter. Samtidig det er viktig å synliggjøre de komiske situasjonene hverdagen som synshemmet ofte fører med seg og de strategiene vi finner for å mestre dem.

Podcast er et medium som vi anser at vil fungere svært godt for oss: det er helt og fullt lydbasert, og det finnes gode løsninger for opptak og redigering som er fullt ut tilgjengelig for oss. Vi vet at det finnes ressurser i organisasjonen som har et stort engasjement for dette, og som kan være delaktige i både planlegging av innhold, gjennomføring av opptak og redigering.

Vi foreslår at sentralstyret:

1. Vurderer å starte NBfU-podcasten
2. Utreder hvilke ressurser som kreves for å starte opp, og holde ved like, podcasten
3. Søker ekstern finansiering til prosjektet

**Status:** Sentralstyret søkte LNU Kultur om midler til prosjektet, noe som ble delvis innvilget i november 2020. En prosjektgruppe bestående av Christian Thon, Silje Solvang og Trond Martin Hauge har til og med juni 2021 utgitt ti episoder. Her har et bredt spekter av tematikk og medlemmer bidratt. Alle episodene har blitt godkjent av de som deltok på innspillingen, og prosjektgruppa har jobbet med en referansegruppe hele veien. Prøveprosjektet ble svært vellykket og episodene har blitt delt også utenfor våre egne kanaler. Episodene tar opp ulike temaer på en slik måte at disse vil kunne være aktuelle i mange år frem i tid, og da til glede for nye medlemmer og andre som ønsker å lære mer om hvordan hverdagen til blinde og svaksynte ungdommer er.

**3# Blindkludering**

Norges Blindeforbunds Ungdoms landsmøte 2020 oppfordrer det påtroppende sentralstyret til å lage en rapport med oversikt over rettighetene til synshemmet barn og ungdom i alderen 0-26 år på arenaene skole, fritid og arbeid. Rapporten skal gjøres tilgjengelig på NBfUs nettside og presenteres for skoler og andre relevante aktører.

Vi opplever et stort behov for et slikt dokument, da mange synshemmede ikke er klare over alle lovfestede rettigheter vi har krav på. Vi mener at synliggjøring av disse rettighetene fører til at synshemmede stiller på lik linje som seende i samfunnet.

**Status:** En rapport med oversikt over rettigheter har vært en tilbakevendende tematikk i NBfU de siste årene. Både internasjonalt og interessepolitisk utvalg har vært på saken. Rapporten er omfattende, går inn i flere lover og har vist seg noe komplisert å lage for frivillige. Sentralstyret har takket ja til bistand fra juridisk rådgiver i rehabiliteringsavdelingen i NBF, Eivind Knudsen. Ferdig produkt vil bli publisert på NBfUs nye nettsider, innhold til sosiale medier vil lages og rapporten vil sendes relevante aktører. Se vedlegg (det Eivind har sendt til nå)

**4# Interessepolitisk samarbeid**

Norges Blindeforbunds Ungdoms landsmøte 2020 oppfordrer det påtroppende sentralstyret til å legge til rette for godt samarbeid mellom NBfUs interessepolitiske utvalg og Blindeforbundets interessepolitiske utvalg og avdeling. Dette kan gjøres gjennom jevnlige møter, deling av utvalgsprotokoller og erfaringsutveksling.

**Status:** NBfU har inngått et formelt samarbeid med NBFs interessepolitiske avdeling og utvalg på to nivå;

1) et administrativt samarbeid mellom daglig leder i NBfU og interssepolitisk rådgiver. Vi har møter hver første onsdag i måneden der man holder hverandre oppdatert og kontinuerlig ser på muligheter for samarbeid. Utover dette har vi møter etter behov når vi jobber med konkrete prosjekter

2) et politisk samarbeid der politisk ledelse i NBfU (styreleder, nestleder og en eller to representanter fra interessepolitisk utvalg) har kvartalsmøter med politisk ledelse i NBF (forbundsleder, generalsekretær, avdelingsleder for interssepolitisk avdeling, leder av interessepolitisk utvalg, rådgiver som deltar i det administrative samarbeidet, og ev andre avhengig av tematikk)

Begge parter er også obs på å samkjøre når man for eksempel deltar på innspillsmøte eller høringer. Da koordineres det først på et administrativt nivå, som koordinerer og kobler på politisk ledelse. Her har sentralstyret opprettet samarbeidet og arbeidet nå vil bestå i å fortsette det, og bruke det på en god måte for organisasjonen i styreperioden.

Siden høsten 2020 har NBF og NBfU samarbeidet tett med arbeidet med universell utforming av digitale plattformer og læringsmiljø i UH-sektoren (Universitets- og høyskolesektoren). Vi er bekymret for at det raske digitale skifte fører til en ubevisst ekskludering av synshemmede studenter i høyere utdanning. Vi har deltatt på innspillsmøte hos departementer, med digitaliseringsdirektoratet, samarbeidsorganisasjoner og studentpolitikere. Vi har etter mye arbeid fått gitt innspill i siste innspurt av prosessen med ny digitaliseringsstrategi for UH-sektoren, utarbeidet av UNIT (Direktoratet for IKT og fellestjenester i høyere utdanning og forskning). Her fikk vi endret ordlyd og større fokus på universell utforming.

Vi følger også utforming av nye lover, blant annet VGS-reformen og ny lov for UH-sektoren tett for å jobbe for at våre medlemmers rettigheter blir ivaretatt.

NBF og NBfU jobber tett og godt sammen, spesielt på tematikken utdanning og universell utforming.

**5# #tusentakk @nlb\_lydbok :) <3**

Norges Blindeforbunds Ungdoms landsmøte 2020 takker NLB for en fantastisk jobb på Instagram.

Vi takker dere for gode lydbokanbefalinger hver fredag. For mange medlemmer er dette et stort lyspunkt før helgen. Vi som organisasjon er takknemlige for at dere legger ekstra innsats i ungdomsarbeid.

Takket være NLB sin økte promotering av populære og nye lydbøker får vi fantastiske bokopplevelser hver uke.

Med vennlig hilsen
Norges Blindeforbund Ungdoms landsmøte 2020

**Status:** Silje lager en story og innlegg på Instagram der man takker NLB for studielitteraturen i studieåret som har gått

**Vedtak:** Silje Solvang har ansvar for å gjennomføre resolusjonen med å rette en takk til NLB. Sentralstyret forbereder en orienteringssak på en status på resolusjoner til landsmøte

# SAK 73/21 Sakspapirer til landsmøte 2021

Sentralstyret gjennomgikk sakspapirene til landsmøte som holdes 03-05 september 2021 ved Park Inn by Radisson Oslo Airport West

**Vedtak:** Foreslåtte referenter, dirigenter, tellenemnd og komitemedlemmer forespørres. Sentralstyret vil utarbeide to orienteringssaker til landsmøte, herunder en status på arbeidet med målplan og en status på vedtatte resolusjoner fra landsmøte 2020. Sakspapirene gjøres tilgjengelig senest fredag 13. august, jamfør § 9.3 i vedtektene

# SAK 74/21 B-sak

Saken inneholder sensitiv informasjon, og er derfor unntatt fra publisering. Saken finnes i sentralstyrets B-protokoll

# SAK 75/21 Workshop med LNU

Arbeidsutvalget har nedsatt en arbeidsgruppe for å gjennomgå og oppdatere organisasjonens retningslinjer i samarbeid, og etter modell, fra LNU. Arbeidsgruppen består av styreleder, nestleder, daglig leder og koordinator for trygghetsgruppen. Man har gjennomgått dagens retningslinjer og rådene fra LNU, samt gjennomført en sårbarhetsanalyse. Som et ledd i arbeidet holdt LNU en workshop om det å finne verdiene NBfU skal drive etter.

**Vedtak:** Sentralstyret takker LNU så mye for en god workshop og bistanden til å oppdatere NBfUs retningslinjer

# SAK 76/20 Datoplan 2021

Sentralstyret reviderer datoplan foreløpig.

**Juni:**

11. til 13. juni: flytte for seg selv-kurs region Øst og Sør

**Juli:**

28. juli til 1. august: Vannaktivitetsleir region Øst og Sør

**August:**

27. til 29. august: Tur til Gaustatoppen, region Øst og Sør

27. til 30. august: Praktiske ferdigheter region Nord

**September:**

03. til 05. september: Landsmøte, Gardermoen

10. til 12. september: Workshop med DNT

17. til 19. september: Sentralstyremøte

23. til 26. september: Landsmøte, Norges Blindeforbund

**Oktober:**

01.til 03. oktober: Tabu-kurs, Hurdal Syns- og Mestringssenter

06-10. oktober: Mestringsleir, Vestlandet

29. til 31. oktober: Foreldrekurs NBF

**November:**

05-07. november: Utseende for ikke seende, Oslo

12-14. november: Idrettskurs, Hurdal Syns- og Mestringssenter

**Desember:**

10. til 12. desember: Julebord region Øst og Sør

**Vedtak:** Foreløpig datoplan vedtas. Regionale punkter i listen tas til orientering